**הנחיות כלליות למילוי טופס בקשה למעונות לזוגות**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים. יש להכין מראש את כל המסמכים הרלוונטיים בקבצי – pdf או jpg בלבד**. ללא צירוף כל המסמכים הטופס לא יתקבל. במידה שתיעצר בעת המילוי עקב חוסר במסמך מסוים, תצטרך להתחיל מחדש. כל ניסוח בלשון זכר מיועד לסטודנטים ולסטודנטיות במידה שווה. טופס בקשה זה מיועד לזוגות בהם הסטודנט לומד בטכניון במסגרת לימודי הסמכה ורפואה בלבד, בהיקף מינימאלי של **10 נקודות אקדמיות** **לתואר בסמסטר.**   
הפסקת לימודים, חופשת לימודים או סיום לימודים, מבטלים לאלתר את זכות המגורים.

זוג שיעזוב את המעונות במהלך הסמסטר, יישלם שכר דירה עבור חודש מלא נוסף.

**לא ניתן להגיש במקביל בקשה למעונות בתואר ראשון ובקשה למעונות בתארים מתקדמים עבור אותו סמסטר. בקשת כפולות ייפסלו אוטומטית.**

**מספר בקשות יישלחו באופן מדגמי לבדיקת אמינות הנתונים.**

**לטופס יש לצרף את המסמכים הבאים:**

- תעודת נישואין, או הסכם ממון שאותו יש להחתים בפני נוטריון/בית דין לענייני משפחה/בית משפט, או הצהרה חתומה בפני עו"ד (יש להוריד מאתר המעונות) המעידה על קיום משק בית משותף ("הסכם שיתוף"), או תעודת זוגיות מארגון "משפחה חדשה". להסכם ממון ולהצהרה על משק בית משותף יש לצרף צילום חוזה שכירות המעיד על מגורים משותפים במשך שבעה חודשים לפחות. להצהרה על משק בית משותף ולהסכם ממון יש לצרף גם את דף ההסבר חתום. למתחתנים אחרי מילוי הטופס, קבלת המפתח מותנית בהצגת תעודה.

- **אישורי הכנסות כל ההורים**  
**שכירים** שאינם בעלי חברה או שותפים בה ו/או בעלי עניין בחברה והחברה איננה חברה משפחתית, יצרפו תלוש שכר מאחד החודשים בשנת 2018, טופס 106 לא יתקבל. לאישור שכר ידני או במעבד תמלילים יש לצרף אישור מהמעביד, על פי הנוסח: "ההורה מועסק כשכיר ואין לו כל עניין בחברה" (טופס זה קיים באתר המעונות).   
**שכירים המגישים שומה** למס הכנסה, או שיש להם הכנסה נוספת מעסק, יצרפו את השומה האישית האחרונה (משומת 2016 ואילך).   
**גמלאים** יצרפו תלוש גמלה + ריכוז תשלומים שנתי מביטוח לאומי.

**גמלאים העובדים במקום עבודה נוסף**, יצרפו בנוסף לתלוש הגמלה את הכנסתם הנוספת.  
**מובטלים/חסרי הכנסה** יצרפו אישור מביטוח לאומי על הכנסה כלשהי או אישור על "מעמד לא עובד" **ובנוסף** **ריכוז תשלומים שנתי**. **לא** יתקבל אישור "תמצית נתונים – ביטוח וגבייה".  
**עצמאים** ואחרים שאינם בקטגוריה הקודמת, כמו בעלי ענין בחברה, שותפים בעסק משפחתי, או בעלי מניות ודומיהם, יצרפו את שומת מס ההכנסה האישית האחרונה שבידם. לא יתקבלו אישורים מרואה חשבון/יועץ מס ולא טופס 1301.   
**במידה שקיימת הכנסה נוספת** משכר דירה, פיצויים, עבודות נוספות, או מקורות הכנסה אחרים, יש לצרף אישורים.

**הכנסת בן/בת זוג שאינו לומד**: הנרשם לסמסטר חורף – בן/בת הזוג יצרף תלוש שכר אחרון שברשותו משנת 2017, או טופס 106 (טופס ריכוז שכר שנתי) נכון גם למי שאינו עובד בשנת 2018. הנרשם לסמסטר אביב – בן/בת הזוג יצרף תלוש שכר אחרון משנת 2018.

בן/בת הזוג שאינו סטודנט ועבד במספר מקומות במהלך השנה – יצרף את תלוש השכר האחרון מכל מקום שבו עבד. **בן/בת זוג של מגיש הבקשה שאינו עובד** – יגיש אישור מביטוח לאומי על הכנסה כלשהי או אישור על "מעמד לא עובד" ובנוסף אישור תשלומים שנתי.

- **צילום תעודות זהות** של שני זוגות ההורים כולל הספח שבו מופיעים כל האחים.

- **סטודנטים נכים**, יצרפו אישור נכות רשמי הכולל את אחוזי הנכות (משרד הביטחון/ביטוח  
 לאומי/משרד העבודה והרווחה והשירותים הציבוריים).

- **סטודנטים שבני/בנות זוגם לומדים לימודים גבוהים**, יצרפו אישור עדכני מהמוסד שבו הם לומדים   
 (מכללות שאינן מוכרות לתואר – יש לצרף בנוסף גם אישור על גובה שכר הלימוד).

- **סטודנטים שאחיהם ואחי בני זוגם לומדים** **לתואר ראשון במוסד להשכלה גבוהה מוכר** כולל בית  
 ספר להנדסאים, מכללות ומכינות, יצרפו אישור עדכני מהמוסד בו הם לומדים (מכללות שאינן   
 מוכרות לתואר – יש לצרף בנוסף גם אישור על גובה שכ"ל).

סטודנט שאחיו מתחיל את לימודיו, יצרף אישור קבלה ללימודים ואישור תשלום ראשון.   
 סטודנטים שאחיהם לומדים בחו"ל, יצרפו אישור לימודים ואישור על תשלום שכ"ל. יתקבלו אישורים   
 בעברית ובאנגלית בלבד.

- **סטודנטים שאחיהם משרתים בצבא/שירות לאומי**, יצרפו אישור (כגון צילום חוגר, צו גיוס).

- **סטודנטים שעשו שנת שירות** – יצרפו אישור.

- **סטודנטים ששירתו בצבא או בשירות לאומי** – יצרפו אישור.

- **סטודנטים אשר שירתו במילואים** **או בשירות לאומי אחר** בשנה קלנדרית קודמת בין  
1/1/17- 31/12/17יצרפו שובר שחרור ממילואים או אישור מביטוח לאומי (ניתן להוציא אישור גם דרך אתר האינטרנט של קצין העיר). כנ"ל לגבי בן/ בת הזוג הלומדים במוסד להשכלה גבוהה.  
**- סטודנטים בעלי תעודה המעידה על פעילות בסיכון גבוה** (כגון תעודת לוחם או לוחם אש) יצרפו  
 צילום התעודה.

- **עוזבי קיבוץ** (מקיבוץ שלא הופרט) יביאו אישור על עזיבת הקיבוץ (ממזכירות הקיבוץ) ויצרפו מכתב  
 להצגת מקורות המחיה.

- **חברי נבחרות ספורט המשחקים בליגה** - יגישו אישור ממזכירות הספורט.

- **סטודנט שלומד לתואר נוסף / כפול או שינה פקולטה,** ובשל כך יעבור את מכסת   
 הסמסטרים המאושרת למגורים במעונות (ראה סעיף "אי זכאות למעונות") יצרף אישור מלימודי   
 הסמכה ויפרט את מספר הנקודות שעליו להשלים.

**זכאים למעונות** – (ימלאו טופס בקשה למעונות הכולל את כל האישורים).  
- מצטיינים במסגרת **תכנית המצוינים**, סטודנטים מתוכנית **"פסגות",** מתוכנית **"ברקים"** ומתוכנית **"סילון"**.

- **מצטייני נשיא** באביב תשע"ז ובחורף תשע"ח יהיו זכאים למעונות בחורף ואביב תשע"ט.  
 **מצטייני נשיא** בחורף תשע"ח ובאביב תשע"ח יהיו זכאים למעונות באביב תשע"ט ובחורף תש"פ,   
 או בסמסטר חורף תש"פ ובאביב תש"פ - לפי מועד הגשת הבקשה.  
- מצטייני סכם קבלה יקבלו עדיפות בקבלת מעונות.

- סטודנטים **נכים** מעל ל - 50% נכות.

- **פעילים בכירים** באגודת הסטודנטים.

**תוספת ניקוד תינתן:**- לסטודנטים שתרמו תרומה חברתית לאומית (שירות צבאי/לאומי/אזרחי).  
- לסטודנטים שעשו שנת שירות.  
- לסטודנטים ובני/בנות זוגם הלומדים במוסד להשכלה גבוהה, ששרתו במילואים או בשירות לאומי  
 אחר בתקופה הרלוונטית – מעל 8 ימים.

- לפעילי אגודה וחברי נבחרות ספורט המשחקות בליגה.

- לסטודנטים המבקשים דיור לסמסטר חורף בלבד והם לומדים במסגרת הזמן הפורמאלי של מסלול  
 לימודיהם (הסטודנט יחויב לעזוב את המעונות בסוף הסמסטר ללא אפשרות לחדש בקשה לאביב).

- לסטודנטים ובני/בנות זוגם שאחיהם לומדים במוסד להשכלה גבוהה מוכר לתואר ראשון, כולל בית  
 ספר להנדסאים, מכללות, מכינות ואוניברסיטאות בחו"ל.

- לנכים בעלי נכות של 15% - 49%.  
- לסטודנטים המתחילים את לימודיהם.

- לסטודנטים שבן/בת זוגם לומד במוסד להשכלה גבוהה.

- לסטודנטים נשואים, לסטודנטים בעלי תעודת זוגיות מארגון "משפחה חדשה" ולסטודנטים שערכו  
 הסכם ממון.

- לסטודנטים ובני זוגם יתומים מאב / אם.

**הפחתת ניקוד:**

- לסטודנטים בעלי הכנסה גבוהה לנפש.

- לסטודנטים ותיקים שימלאו בקשה לאחר מועד הרישום.  
  
 **סטודנטים המשתייכים לאחת מהקטגוריות הבאות אינם זכאים למעונות:**

- סטודנטים בשלילת דיקן, שלילת ועדת משמעת, בחופשה, או בהפסקת לימודים.

- סטודנטים הלומדים להשלמת התואר הראשון פחות מ - 10 נקודות אקדמיות בסמסטר הדרושות   
 לקבלת התואר.

- סטודנטים הלומדים סמסטר אחד מעבר לזמן הפורמאלי של מסלול לימודיהם.

- סטודנטים המשרתים בצבע קבע.  
- סטודנטים שהכנסת משפחתם גבוהה מעבר לרמה מסוימת (שלילה כלכלית).

- סטודנטים שמסרו דווח כוזב למעונות או למלגות או שלא מילאו נתון כל שהוא, או שלא הודיעו  
 על שינוי במצבם הכלכלי או בכל אחד מהפרטים שמסרו, שעלול לשנות את ההחלטה בדבר זכאותם.

סטודנט שידווח במהלך הסמסטר על שינוי, והשינוי ישפיע על זכאותו למעונות, יפנה את המעונות   
 בתום אותו סמסטר.  
- בוגרי טכניון שחוזרים ללמוד תואר נוסף בהוראת המדעים.  
- סטודנטים שבבעלותם/בבעלות בני זוגם או ברשותם/ברשות בני זוגם דירה.

מועדים וסדרי שליחת הבקשה:

סטודנטים הלומדים בטכניון – ימלאו את הטופס **מ – 15.4.2018 עד 6.5.2018**.

סטודנטים חדשים - ימלאו את הטופס מיד עם קבלתם לטכניון ועד **0.6.20183** לאחר מועדים אלה תבוא הבקשה לדיון על בסיס מקום פנוי.

**הכתובת אליה ישלח הדואר מהמעונות, הינה הכתובת שמסרת במרכז רישום וקבלת סטודנטים בעת בקשת הרישום ללימודים לראשונה**. **אם שונתה כתובת זו יש לדאוג להחליפה באינטרנט, באתר לימודי הסמכה (שירותים לסטודנט-עדכון כתובת).**

**לא תתקבלנה טענות על כתובת לא נכונה**.

|  |
| --- |
| ***תשובות לסטודנטים ותיקים – תשלחנה בדואר האלקטרוני. באחריות הסטודנט לעקוב אחר כל ההודעות הנשלחות ב –campus ממשרד המעונות. כל המידע קיים גם באתר המעונות.*** |